

**ด่วนที่สุด**

ที่ มท ๐๘๑๐.๘/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐3๐๐

พฤศจิกายน ๒๕๖๕

เรื่อง การเสนอคำขอรับการสนับสนุนงบประมาณรายจ่ายประจำปีงบประมาณ พ.ศ. 2567 งบเงินอุดหนุนเฉพาะกิจ  
 ขององค์กรปกครองส่วนท้องถิ่น (เทศบาลตำบลและองค์การบริหารส่วนตำบล)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 3432 ลงวันที่ 27 ตุลาคม 2565

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 3678 ลงวันที่ 10 พฤศจิกายน 2565

สิ่งที่ส่งมาด้วย 1. สำเนาหนังสือสำนักงบประมาณ ด่วนที่สุด ที่ นร 0714/1160

ลงวันที่ 21 พฤศจิกายน 2565 จำนวน 1 ชุด

2. ปฏิทินการจัดทำงบประมาณรายจ่ายประจำปีงบประมาณ พ.ศ. 2567 จำนวน 1 ชุด

3. หลักเกณฑ์และแนวทางการขอรับการสนับสนุนงบประมาณ จำนวน 1 ชุด

ตามที่ กรมส่งเสริมการปกครองท้องถิ่นขอให้จังหวัดแจ้งองค์กรปกครองส่วนท้องถิ่นดำเนินการเตรียมความพร้อมในการจัดทำคำขอตั้งงบประมาณรายจ่ายประจำปีงบประมาณ พ.ศ. 2567   
โดยให้จัดเตรียมข้อมูลจำนวนกลุ่มเป้าหมายสำหรับใช้ในการจัดทำประมาณการคำของบประมาณเงินอุดหนุนทั่วไป และแผนงานโครงการสำหรับจัดทำคำของบเงินอุดหนุนเฉพาะกิจตามแผนงานที่องค์กรปกครองส่วนท้องถิ่น  
จะดำเนินการในปีงบประมาณ พ.ศ. 2567 ให้เป็นไปตามแนวทางตามรายการงบเงินอุดหนุนที่คณะกรรมการการกระจายอำนาจให้แก่องค์กรปกครองส่วนท้องถิ่นกำหนด และได้กำหนดปฏิทินและแนวทางการจัดทำงบประมาณรายจ่ายประจำปีงบประมาณ พ.ศ. 2567 งบเงินอุดหนุนที่จัดสรรให้แก่องค์กรปกครองส่วนท้องถิ่น (องค์การบริหารส่วนตำบล) เพื่อให้องค์การบริหารส่วนตำบลเสนอคำขอรับการสนับสนุนงบประมาณ  
เงินอุดหนุนเฉพาะกิจตามปฏิทินและแนวทางดังกล่าว สำหรับเทศบาลตำบลจะแจ้งให้ดำเนินการ  
เมื่อสำนักงบประมาณได้กำหนดหลักเกณฑ์และแนวทางการจัดทำงบประมาณตามที่สมาคมสันนิบาตเทศบาลแห่งประเทศไทยขอให้ขยายเวลาการกำหนดเป็นหน่วยรับงบประมาณในปีงบประมาณ พ.ศ. 2567   
ออกไปก่อน นั้น

กรมส่งเสริมการปกครองท้องถิ่นได้รับแจ้งจากสำนักงบประมาณว่าได้ประชุมหารือร่วมกับกรมบัญชีกลางและกรมส่งเสริมการปกครองท้องถิ่นแล้วมีความเห็นสอดคล้องไปในแนวทางเดียวกัน   
เห็นควรให้ขยายเวลาในการกำหนดให้เทศบาลตำบลเป็นหน่วยรับงบประมาณตรงในปีงบประมาณ พ.ศ. 2567 ออกไปเป็นปีงบประมาณ พ.ศ. 2568 โดยหน่วยงานดังกล่าวจะต้องมีความพร้อมด้านบุคลากร มีความรู้ความเข้าใจในการจัดทำงบประมาณ การบริหารงบประมาณและการติดตามผลการใช้จ่ายงบประมาณ รวมทั้งระบบสารสนเทศที่เกี่ยวข้อง และหน่วยงานที่เกี่ยวข้องจะจัดให้มีการอบรมสร้างความรู้ความเข้าใจให้กับบุคลากรของเทศบาลตำบลอย่างต่อเนื่อง เพื่อให้มีความพร้อมในการเป็นหน่วยรับงบประมาณตรงในปีงบประมาณ พ.ศ. 2568 ต่อไป ดังนั้น การจัดทำงบประมาณรายจ่ายประจำปีงบประมาณ พ.ศ. 2567 จึงให้เทศบาลตำบลเสนอคำขอตั้งงบประมาณรายจ่ายผ่านกรมส่งเสริมการปกครองท้องถิ่นตามพระราชบัญญัติกำหนดแผนและขั้นตอน  
การกระจายอำนาจให้แก่องค์กรปกครองส่วนท้องถิ่น โดยกรมส่งเสริมการปกครองท้องถิ่นจะรวบรวมนำเสนอคำขอตั้งงบประมาณรายจ่ายของเทศบาลตำบลและองค์การบริหารส่วนตำบล ซึ่งผ่านความเห็นชอบ  
ของรัฐมนตรีว่าการกระทรวงมหาดไทยเสนอต่อสำนักงบประมาณตามขั้นตอนต่อไป

/เพื่อให้...

เพื่อให้การจัดทำงบประมาณรายจ่ายประจำปีงบประมาณ พ.ศ. 2567 ขององค์กรปกครองส่วนท้องถิ่น (เทศบาลตำบลและองค์การบริหารส่วนตำบล) เป็นไปด้วยความเรียบร้อย สอดคล้องกับ  
แนวทางที่สำนักงบประมาณกำหนด โดยเทศบาลตำบลและองค์การบริหารส่วนตำบลสามารถปฏิบัติงาน  
ไปในแนวทางเดียวกัน จึงได้ปรับปรุงปฏิทินการจัดทำงบประมาณรายจ่ายประจำปีงบประมาณ พ.ศ. 2567   
และแนวทางการจัดทำงบประมาณรายจ่ายประจำปีงบประมาณ พ.ศ. 2567 งบเงินอุดหนุนที่จัดสรรให้แก่องค์กรปกครองส่วนท้องถิ่น (เทศบาลตำบลและองค์การบริหารส่วนตำบล) เงินอุดหนุนเฉพาะกิจ ขอให้จังหวัดดำเนินการ ดังนี้

1. แจ้งเทศบาลตำบลและองค์การบริหารส่วนตำบลที่มีความประสงค์ขอรับการสนับสนุนงบประมาณรายจ่ายประจำปีงบประมาณ พ.ศ. 2567 งบเงินอุดหนุนเฉพาะกิจ ดำเนินการตามปฏิทิน  
และแนวทางการขอรับการสนับสนุนงบประมาณรายจ่ายประจำปีงบประมาณ พ.ศ. 2567 งบเงินอุดหนุนเฉพาะกิจ โดยดำเนินการบันทึกคำของบประมาณในระบบสารสนเทศเพื่อขอรับการสนับสนุนงบประมาณ  
เงินอุดหนุนขององค์กรปกครองส่วนท้องถิ่น (SOLA) เว็บไซต์ https://sola.dla.go.th ให้แล้วเสร็จภายในวันที่ 16 ธันวาคม 2565 พร้อมกับพิมพ์แบบรายงานจากระบบดังกล่าวส่งให้จังหวัด

2. ให้เทศบาลตำบลและองค์การบริหารส่วนตำบลจัดทำเอกสารแบบคำขอรับการสนับสนุนงบประมาณและแนบรายละเอียดที่เกี่ยวข้องให้ครบถ้วน สอดคล้องตามหลักเกณฑ์และแนวทางการขอรับ  
การสนับสนุนงบประมาณรายจ่ายประจำปีงบประมาณ พ.ศ. 2567 งบเงินอุดหนุนเฉพาะกิจ ที่กำหนดในแต่ละประเภทรายการ ทั้งนี้ ชื่อโครงการในแบบคำขอรับการสนับสนุนและรายละเอียดประกอบต้องเป็นชื่อเดียวกับแบบรายงานที่พิมพ์จากระบบ SOLA

3. ให้จังหวัดแต่งตั้งคณะกรรมการพิจารณากลั่นกรองและผู้มีความรู้ความสามารถด้านวิศวกรรม จากส่วนราชการที่เกี่ยวข้อง หรือองค์กรปกครองส่วนท้องถิ่นในพื้นที่ตามความเหมาะสมเพื่อทำหน้าที่ตรวจสอบรายละเอียดคำขอรับการสนับสนุนงบประมาณเงินอุดหนุนเฉพาะกิจของเทศบาลตำบลและองค์การบริหารส่วนตำบล ประมาณการราคา แบบแปลน ผังบริเวณ ภาพถ่าย วงเงินงบประมาณให้ถูกต้อง  
ตามหลักเกณฑ์และมาตรฐานของทางราชการ โดยคำนึงถึงประโยชน์สูงสุดของทางราชการเป็นสำคัญ

4. ให้จังหวัดบันทึกผลการพิจารณาคำขอรับการสนับสนุนงบประมาณโครงการตามรายการ  
ที่เทศบาลตำบลและองค์การบริหารส่วนตำบลได้บันทึกในระบบ SOLA ให้แล้วเสร็จภายในวันที่ 6 มกราคม 2566

5. ให้จังหวัดรวบรวมคำขอรับการสนับสนุนงบประมาณพร้อมเอกสารประกอบให้ครบถ้วน จัดเรียงเอกสารจำแนกประเภทรายการ ส่งถึงกรมส่งเสริมการปกครองท้องถิ่นภายในวันที่ 6 มกราคม 2566   
โดยถือวันที่กรมส่งเสริมการปกครองท้องถิ่นประทับตรารับเป็นสำคัญ

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

ร.อสถ..............................................

ผอ.กพส…………………………………….

ผอ.กง.กจ........................................  
นวผ.ชก...........................................

นวผ.ชก...........................................  
นวผ.ปก...........................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ ๒๓๓๒ โทรสาร ๐ ๒๒๔๑ ๖๙๕๖

ไปรษณีย์อิเล็กทรอนิกส์ saraban@dla.go.th